CELEX: 32014R0459
Language: bg
Date: 2014-04-29 00:00:00
Title: Регламент за изпълнение (ЕС) № 459/2014 на Комисията от 29 април 2014 година за изменение на някои регламенти относно класирането на стоки в Комбинираната номенклатура

6.5.2014   
            
            
               BG
            
            
               Официален вестник на Европейския съюз
            
            
               L 133/43
            
         РЕГЛАМЕНТ ЗА ИЗПЪЛНЕНИЕ (ЕС) № 459/2014 НА КОМИСИЯТА
   от 29 април 2014 година
   за изменение на някои регламенти относно класирането на стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С Регламент (ЕС) № 953/2013 на Съвета (2) беше изменено приложение I към Регламент (ЕИО) № 2658/87 и кодовете по КН 8528 59 10, 8528 59 40 и 8528 59 80 бяха заменени с кодовете по КН 8528 59 20, 8528 59 31, 8528 59 39 и 8528 59 70.
            
         
               (2)
            
            
               Някои регламенти на Комисията относно класирането на стоки, приети, за да се осигури еднаквото прилагане на Комбинираната номенклатура, установена с Регламент (ЕИО) № 2658/87, се позовават на кодове по КН, които вече не съществуват. Поради това въпросните регламенти следва да бъдат изменени, за да се вземат предвид подходящите кодове по КН, които са в сила.
            
         
               (3)
            
            
               Комитетът по Митническия кодекс не е изразил становище относно позицията от приложение III към настоящия регламент в срока, определен от неговия председател; мерките, предвидени по приложения I, II и IV към настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Приложението към Регламент (ЕО) № 1156/2008 на Комисията (3), изменен с Регламент за изпълнение (ЕС) № 441/2013 (4), се заменя с текста, даден в приложение I към настоящия регламент.
   2.   Точка 1 от приложението към Регламент (ЕО) № 1172/2008 на Комисията (5), изменен с Регламент за изпълнение (ЕС) № 441/2013, се заменя с текста, даден в приложение II към настоящия регламент.
   3.   Приложението към Регламент за изпълнение (ЕС) № 1196/2011 на Комисията (6) се заменя с текста, даден в приложение III към настоящия регламент.
   4.   Приложението към Регламент за изпълнение (ЕС) № 698/2012 на Комисията (7) се заменя с текста, даден в приложение IV към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 април 2014 година.
      
         
            За Комисията,
         
         
            от името на председателя,
         
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕС) № 953/2013 на Съвета от 26 септември 2013 г. за изменение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа (ОВ L 263, 5.10.2013 г., стр. 4).
   
      (3)  Регламент (ЕО) № 1156/2008 на Комисията от 20 ноември 2008 г. относно класирането на някои стоки в Комбинираната номенклатура (ОВ L 310, 21.11.2008 г., стр. 9).
   
      (4)  Регламент за изпълнение (ЕС) № 441/2013 на Комисията от 7 май 2013 г. за изменение или отмяна на някои регламенти относно класирането на стоки в Комбинираната номенклатура (ОВ L 130, 15.5.2013 г., стр. 1).
   
      (5)  Регламент (ЕО) № 1172/2008 на Комисията от 25 ноември 2008 г. относно класирането на някои стоки в Комбинираната номенклатура (ОВ L 317, 27.11.2008 г., стр. 4).
   
      (6)  Регламент за изпълнение (ЕС) № 1196/2011 на Комисията от 17 ноември 2011 г. относно класирането на някои стоки в Комбинираната номенклатура (ОВ L 303, 22.11.2011 г., стр. 12).
   
      (7)  Регламент за изпълнение (ЕС) № 698/2012 на Комисията от 25 юли 2012 г. относно класирането на някои стоки в Комбинираната номенклатура (ОВ L 203, 31.7.2012 г., стр. 34).
   
      ПРИЛОЖЕНИЕ I
      
         
            „ПРИЛОЖЕНИЕ
            
                        Описание на стоките
                     
                     
                        Класиране (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Апарат за записване, възпроизвеждане и визуализация на неподвижни изображения (т.нар. „цифрова фоторамка“) с общи размери 17 (Д) × 12,9 (Ш) × 12,3 (В) cm, състоящ се от следните основни компоненти в общ корпус:
                                    
                                                —
                                             
                                             
                                                цветен течнокристален дисплей с размер на екрана 13 cm (5,1 инча) по диагонала и разделителна способност 320 × 240 пиксела,
                                             
                                          
                                                —
                                             
                                             
                                                гнездо за карта с модул за разпознаване на абоната (SIM),
                                             
                                          
                                                —
                                             
                                             
                                                инфрачервен интерфейс,
                                             
                                          
                                                —
                                             
                                             
                                                вътрешна памет,
                                             
                                          
                                                —
                                             
                                             
                                                бутони за управление.
                                             
                                          Изображенията се прехвърлят във вътрешната памет на апарата от съвместимо с него устройство (като мобилен телефон, автоматична машина за обработка на информация или цифров фотоапарат) чрез инфрачервен сигнал или със SIM карта чрез мултимедийни съобщения (MMS).
                                    Изображенията могат също така чрез инфрачервения интерфейс да бъдат прехвърляни от апарата в съвместимо с него устройство.
                                    Апаратът поддържа формати JPEG и GIF с максимална разделителна способност 1 024 × 728 пиксела.
                                    Апаратът може да визуализира изображенията поотделно или автоматично следващи едно след друго.
                                    Неговата вътрешна памет може да съхранява до 50 изображения.
                                 
                              
                     
                        8528 59 70
                     
                     
                        Класирането се определя от разпоредбите на общи правила 1 и 6 за тълкуване на Комбинираната номенклатура, забележка 3 към раздел XVI и от описанието на кодовете по КН 85288528 59 и 8528 59 70.
                        Тъй като апаратът е предназначен за изпълнението на три функции по смисъла на забележка 3 към раздел XVI (записване, възпроизвеждане и визуализиране на изображения), той следва да бъде класиран като състоящ се само от машината, изпълняваща основната функция.
                        Поради способността на апарата да визуализира изображения, се счита, че основната функция е тази на монитор, която е специфична функция, посочена в позиция 8528.
                        Фактът, че сигналите, подавани от външни източници, не се визуализират пряко, не изключва класиране в позиция 8528, тъй като е възможно мониторите от тази позиция да могат да приемат сигнали от различни източници (вж. също обяснителните бележки към Хармонизираната система за позиция 8528, трети параграф).
                        Следователно апаратът трябва да бъде класиран в код по КН 8528 59 70 като „Други монитори“.
                     
                  
                        
                                    2.
                                 
                                 
                                    Апарат за записване, възпроизвеждане и визуализация на неподвижни и видеоизображения, както и за записване и възпроизвеждане на звук т.нар. „мултимедийна рамка“) с общи размери 33 (Д) × 24,1 (Ш) × 4,1 (В) cm, състояща се от следните основни компоненти в общ корпус:
                                    
                                                —
                                             
                                             
                                                цветен течнокристален дисплей с размер на екрана 25,4 cm (10 инча) по диагонала и разделителна способност 800 × 480 пиксела,
                                             
                                          
                                                —
                                             
                                             
                                                вътрешна памет с капацитет 128 MB,
                                             
                                          
                                                —
                                             
                                             
                                                гнезда за карти с памет,
                                             
                                          
                                                —
                                             
                                             
                                                вградени високоговорители,
                                             
                                          
                                                —
                                             
                                             
                                                два интерфейса USB,
                                             
                                          
                                                —
                                             
                                             
                                                бутони за управление.
                                             
                                          Той поддържа следните формати:
                                    
                                                —
                                             
                                             
                                                за звукозапис: MP3,
                                             
                                          
                                                —
                                             
                                             
                                                за неподвижни изображения: JPEG, GIF,
                                             
                                          
                                                —
                                             
                                             
                                                за видеозапис: MPEG 1, MPEG4, MOV, AVI.
                                             
                                          В гнездата за карти с памет могат да бъдат поставяни различни видове енергонезависими полупроводникови запаметяващи устройства.
                                    Изображенията могат да бъдат показвани поотделно, автоматично следващи едно след друго или в умален вид.
                                 
                              
                     
                        8528 59 70
                     
                     
                        Класирането се определя от разпоредбите на общи правила 1 и 6 за тълкуване на Комбинираната номенклатура, забележка 3 към раздел XVI и от описанието на кодовете по КН 8528, 8528 59 и 8528 59 70.
                        Тъй като апаратът е предназначен за изпълнението на три функции по смисъла на забележка 3 към раздел XVI (записване, възпроизвеждане и визуализиране на изображения), той следва да бъде класиран като състоящ се само от машината, изпълняваща основната функция.
                        Като се имат предвид конструкцията и концепцията на апарата, неговото предназначение е визуализация на неподвижни и видеоизображения. Записването на неподвижни и видеоизображения следва да се приема като второстепенна функция на апарата. Поради това следва да се счита, че основната му функция е тази на монитор, която е специфична функция, посочена в позиция 8528.
                        Фактът, че сигналите, подавани от външни източници, не се визуализират пряко, не изключва класиране в позиция 8528, тъй като е възможно мониторите от тази позиция да могат да приемат сигнали от различни източници (вж. също обяснителните бележки към Хармонизираната система за позиция 8528, трети параграф).
                        Апаратът не е в състояние пряко да визуализира сигнали, подавани от автоматична машина за обработка на информация, тъй като интерфейсите USB се използват само за прехвърлянето на мултимедийни файлове. Поради това се изключва класиране в подпозиции 8528 51 00 и 8528 59 31.
                        Следователно апаратът трябва да бъде класиран в код по КН 8528 59 70 като „Други монитори“.“
                     
                  
      
   
   
      ПРИЛОЖЕНИЕ II
      
         
            „ПРИЛОЖЕНИЕ
            
                        Описание на стоките
                     
                     
                        Класиране (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Захранван с батерии апарат, състоящ се от лазерна четяща система за възпроизвеждане на видеозаписи и цветен монитор за визуализиране на видеоизображения (т. нар. „преносимо възпроизвеждащо устройство за DVD“). Общите му размери са 19 (Д) × 14,2 (Ш) × 3,7 (В) cm, а теглото — 800 грама.
                                    Мониторът е от вида течнокристален дисплей с размер на екрана 21,6 cm (8,5 инча) по диагонала. Апаратът може да се сгъва, а мониторът му — да се завърта.
                                    Апаратът е оборудван с вградени високоговорители.
                                    Той има следните интерфейси:
                                    
                                                —
                                             
                                             
                                                гнезда за карти за разширяване на паметта,
                                             
                                          
                                                —
                                             
                                             
                                                един порт USB,
                                             
                                          
                                                —
                                             
                                             
                                                вход и изход за пълен видеосигнал,
                                             
                                          
                                                —
                                             
                                             
                                                гнезда за свързване на слушалки.
                                             
                                          Той може да възпроизвежда звуко- и видеозаписи в различни формати от оптични носители (например CD, DVD) и полупроводникови носители (например USB флаш памет).
                                 
                              
                     
                        8528 59 70
                     
                     
                        Класирането се определя от разпоредбите на общи правила 1 и 6 за тълкуване на Комбинираната номенклатура, забележка 3 към раздел XVI и от описанието на кодовете по КН 8528, 8528 59 и 8528 59 70.
                        Тъй като апаратът е предназначен за изпълнението на две функции по смисъла на забележка 3 към раздел XVI (възпроизвеждане на видеозаписи и визуализиране на видеоизображения), той следва да бъде класиран като състоящ се само от машината, изпълняваща основната функция.
                        Като се имат предвид конструкцията и концепцията на апарата, и по-специално размерът на екрана, който улеснява по-продължителното гледане на видеоизображения, основната функция на апарата е визуализирането на видеоизображения.
                        Апаратът не е в състояние пряко да визуализира сигнали, подавани от автоматична машина за обработка на информация, тъй като портът USB се използва само за прехвърлянето на мултимедийни файлове. Поради това се изключва класиране в подпозиции 8528 51 00 и 8528 59 31.
                        Следователно апаратът трябва да бъде класиран в код по КН 8528 59 70 като „Други монитори“.“
                     
                  
      
   
   
      ПРИЛОЖЕНИЕ III
      
         
            „ПРИЛОЖЕНИЕ
            
                        Описание на стоките
                     
                     
                        Класиране (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Преносим, захранван от батерии електронен апарат, поставян пред очите, за визуализиране на изображения (така наречените „видеоочила“), с размери в сгънато състояние приблизително 15 × 3,5 × 2,5 cm.
                        Електронният апарат за поставяне пред очите се състои от две устройства с течни кристали (екрани), всяко от които е с разделителна способност 640 × 480 пиксела (виртуален еквивалент на 80-инчов екран, гледан от 2 метра), и схеми за обработка на звука, монтирани в рамка, подобна на рамка за очила.
                        Апаратът е оборудван със следните интерфейси:
                        
                                    —
                                 
                                 
                                    вход VGA,
                                 
                              
                                    —
                                 
                                 
                                    вход за аудио/видеосигнали (A/V).
                                 
                              Апаратът може да бъде свързан към автоматична машина за обработка на информация (АМОИ) и към апарати, като устройства за възпроизвеждане на видеоизображение, телевизионни приемници или конзоли за електронни игри.
                        Той визуализира виртуални триизмерни (3D) видеоизображения за развлекателни цели.
                     
                     
                        8528 59 31
                     
                     
                        Класирането се определя от общи правила 1 и 6 за тълкуване на Комбинираната номенклатура и от описанието на кодовете по КН 8528, 8528 59 и 8528 59 31.
                        Тъй като апаратът няма вграден тунер или друго подобно устройство, позволяващо приемането на телевизионни сигнали, се изключва класиране като „приемен телевизионен апарат“ в подпозиция 8528 72.
                        Апаратът използва 2 много малки течнокристални екрана (по един пред всяко око) за създаване на виртуално изображение, еквивалентно на 80-инчов екран, гледан от разстояние 2 метра. Предвид тези обективни характеристики и особености на апарата, и особено способността му да визуализира триизмерни видеоизображения, той е предназначен за развлекателни цели, като гледане на филми, гледане на телевизия или игри. Следователно се изключва класиране в подпозиция 8528 51, тъй като не може да бъде считано, че апаратът е от видовете, изключително или главно предназначени за автоматичните машини за обработка на информация от позиция 8471.
                        Тъй като мониторът може да визуализира сигнали, подавани от АМОИ, в достатъчна степен за практическо използване с АМОИ, счита се, че той е с приемливи функционални възможности за извеждане на изображение от сигнали от автоматични машини за обработка на информация.
                        Следователно мониторът трябва да бъде класиран в код по КН 8528 59 31 като плосък екран, който може да извежда изображение от сигнали от автоматични машини за обработка на информация с приемливо ниво на функционалност.“
                     
                  
      
   
   
      ПРИЛОЖЕНИЕ IV
      
         
            „ПРИЛОЖЕНИЕ
            
                        Описание на стоките
                     
                     
                        Класиране (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Многофункционален апарат (т. нар. „мултимедиен център за моторни превозни средства“) от вида, използван в моторни превозни средства, състоящ се от два основни компонента:
                                    
                                                —
                                             
                                             
                                                приемен апарат за сигнали на радиоразпръскването, комбиниран с възпроизвеждащо устройство за CD/DVD,
                                             
                                          
                                                —
                                             
                                             
                                                падащ цветен течнокристален дисплей със сензорен екран с размер по диагонала около 17,5 cm (7 инча) и формат на изображението 16:9.
                                             
                                          Апаратът е оборудван с електрически съединители, позволяващи приемане на видеосигнали от външни източници, като например камера за обратно виждане.
                                    Апаратът е с дистанционно управление.
                                    Към апарата може да бъде свързан допълнителен дисплей.
                                 
                              
                     
                        8528 59 70
                     
                     
                        Класирането се определя от общо правило 1, общо правило 3, буква в) и общо правило 6 за тълкуване (ОПТ) на Комбинираната номенклатура и от описанието на кодовете по КН 8528, 8528 59 и 8528 59 70.
                        Апаратът е предназначен за изпълнението на различни функции (възпроизвеждане на звук, възпроизвеждане на видеозаписи, приемане на радиопрограми, визуализиране на видеоизображения), нито една от които не определя основния му характер с оглед на конструкцията и концепцията му.
                        Следователно, като се прилага общо правило 3, буква в), апаратът трябва да бъде класиран в код по КН 8528 59 70 като „Други монитори“.
                     
                  
                        
                                    2.
                                 
                                 
                                    Многофункционален апарат (т. нар. „мултимедиен център за моторни превозни средства“) от вид, използван в моторни превозни средства, с приблизителни размери 17 × 5 × 16 cm.
                                    Той обединява в една кутия радиоприемник, апарат за възпроизвеждане на звук и видеоизображения и цветен течнокристален дисплей с размер на екрана по диагонала приблизително 8 cm (3,5 инча).
                                    Апаратът е оборудван с електрически съединители, позволяващи приемане на видеосигнали от външни източници, като например камера за обратно виждане.
                                    Апаратът може също да възпроизвежда звук и изображения от флаш памет с интерфейс USB.
                                    Апаратът е представен с дистанционно управление.
                                    Към апарата може да бъде свързан допълнителен дисплей.
                                 
                              
                     
                        8528 59 70
                     
                     
                        Класирането се определя от общо правило 1, общо правило 3, буква в) и общо правило 6 за тълкуване (ОПТ) на Комбинираната номенклатура и от описанието на кодовете по КН 8528, 8528 59 и 8528 59 70.
                        Апаратът е предназначен за изпълнението на различни функции (възпроизвеждане на звук, възпроизвеждане на видеозаписи, приемане на радиопрограми, визуализиране на видеоизображения), нито една от които не определя основния му характер с оглед на конструкцията и концепцията му.
                        Апаратът не е в състояние пряко да визуализира сигнали, подавани от автоматична машина за обработка на информация, тъй като интерфейсът USB се използва само за възпроизвеждане на звуко- или видеозаписи от флаш памет. Поради това се изключва класиране в подпозиции 8528 51 00 и 8528 59 31.
                        Следователно, като се прилага общо правило 3, буква в), апаратът трябва да бъде класиран в код по КН 8528 59 70 като „Други монитори“.
                     
                  
                        
                                    3.
                                 
                                 
                                    Многофункционален апарат (т. нар. „мултимедиен център за моторни превозни средства“) от вид, използван в моторни превозни средства.
                                    Той обединява в една кутия радиоприемник, апарат за възпроизвеждане на звук и видеоизображения, апарат за радионавигация и цветен течнокристален дисплей с размер на екрана по диагонала приблизително 18 cm (7 инча) и формат на изображението 16:9.
                                    Апаратът е оборудван с електрически съединители, позволяващи приемане на видеосигнали от външни източници, като например камера за обратно виждане или избирач на каналите (тунер) за стандарта DVB-T.
                                    Апаратът може също да възпроизвежда звук и изображение от карта с памет.
                                    Апаратът е представен с две дистанционни управления.
                                    Към апарата може да бъде свързан допълнителен дисплей.
                                 
                              
                     
                        8528 59 70
                     
                     
                        Класирането се определя от общо правило 1, общо правило 3, буква в) и общо правило 6 за тълкуване (ОПТ) на Комбинираната номенклатура и от описанието на кодовете по КН 8528, 8528 59 и 8528 59 70.
                        Апаратът е предназначен за изпълнението на различни функции (възпроизвеждане на звук, възпроизвеждане на видеозаписи, радионавигация, приемане на радиопрограми, визуализиране на видеоизображения), нито една от които не определя основния му характер с оглед на конструкцията и концепцията му.
                        Следователно, като се прилага общо правило 3, буква в), апаратът трябва да бъде класиран в код по КН 8528 59 70 като „Други монитори“.“